Mbekanyamushumo ya U maanḓafhadza Mupondwa i vhuisa fulufhelo

vhukuma nga COVID-19  musi vhalambedzi vhanzhi vha si tsha kona u ri thusa, ngauralo zwi sia maitele a kushumele kwa dzangano a tshi khou kwamea nga nḓila i si yavhuḓi.Honeha, Tshikwama tsha Thuso kha Khakhathi dzo Ḓisendekaho nga Mbeu (GBVF) na Mabulayo a vha tshisadzini, tshe tsha rwelwa ṱari nga Phresidennde Vho Cyril Ramaphosa, khathihi na vha Foramu ya Vhafuma-kadzi ya Dzitshaka ya Afrika Tshipembe na vhashumisani na muvhuso nga ṅwedzi wa Luhuhi ṅwaha uno, vho ḓo thusa mbekanyamushumo iyi.TVEP yo vha vhukati ha tshigwada tsha u thoma tsha madzangano ane a lwa na GBVF e a wana ndambedzo ya masheleni. Nga tshelede i linganaho R128 miḽioni ye vha kuvhanganywa nga kha lweṱolweṱo u bva kha sekhi thara dza phuraivethe, tshikwama tsha sekhithara nnzhi, Tshikwama tsha GBVF tshi ḓo thusa na u tikedza u thoma u shama ha Pulane ya Tshiṱirathedzhi ya Lushaka nga ha GBVF.TVEP yo kovhelwa masheleni a linganaho R250 000 a ṅwaha uno nahone i ḓo wana iṅwe ndambedzo ya ṅwaha wa 2023.Vho Manthada vha ri masheleni o konisa TVEP u swikelela vhapondwa vhanzhi na u ita uri mushumo wa mbekanya mushumo u bvele phanḓa.Murendeni Vhengani (26) ndi muponyi we a phuluswa nga vha TVEP kha mufunwa wawe wa kale we a vha a tshi mu tambudza. O fhedza miṅwedzi ya 46 a tshi khou dzula sentharani na ṅwana wawe wa musidzana a re na miṅwaha miṋa. Senthara yo mu thusa u vulela mulandu mufunwa wawe wa kale na u ita ḽiṅwalo ḽa ndaela ya tsireledzo.  Mufunwa wawe u kha ḓi vha o lindela tsengo.“Vho nṱanganedza zwavhuḓi nga murahu ha miṅwaha minzhi ya u tambu la. Ndo pfa ndo tsireledzea, nahone vhuḓifhulufheli hanga ho vhuya,” o ralo.  Mudzulatshidulo wa Tshikwama tsha GBVF, Dokotela Vho Judy Dlamini, vha ri ndambedzo ya madzangano a 108 e a ita khumbelo o ṱanganedzwa nahone mushumo u kati wa u khunyeledza mbadelo. Mafhungo malugana na luṱa lu tevhelaho lwa khumbelo hu si kale a ḓo wanala kha webusaithi ya Tshikwama tsha GBVF:  https://gbvf.org.za/. 